Խոցելիության ստուգում

**Խոցելիության ստուգում**, համակարգչային համակարգերի կամ ցանցերի անվտագության գնահատման մեթոդ, որը կարավում է հաքերային մոդելավորված հարձակումների շնորհիվ։ Գործընթացը իրենից ներկայացնում է թիրախի ակտիվ անալիզ, որի հիմնական նպատակը ակնհայտ խոցելիությունների հայտնաբերումն է, որոնք կարող են հանգեցնել համակարգի ոչ ճիշտ աշխատանքին։ Անալիզի ընթացքում տվյալ համակարգի վրա իրականացվում է ակտիվ հարձակումներ, որը նպատակ է հետապնդում գտնել համակարգում առկա խոցելիությունները։ Աշխատանքի արդյունքը ներկայացվում է զեկույցի ձևով, որը պարունակում է տեղեկություններ խոցելիության մասին, ինչպես նաև կարող է տրամադրել տեղեկություն առակ խնդիր լուծման համար։ Խոցելիության ստուգման նպատակը՝ համակարգի անվտագության գնահատում, ինչպես նաև գնահատում են այլ վնասները, որը հնարավոր է առաջանա հաջող հարձակման պատճառով։ Խոցելիության ստուգումը համարվում է անվտագության աուդիտի մաս։ Այն մասնագետը, որը իրականցնում է այս գործընթացը՝ կոչվում է պենթեսթեր։

Խոցելիության թեստավորումը անվտանգության ամբողջական աուդիտի մի մասն է կազմում: Օրինակ, վճարային քարտերի արդյունաբերության տվյալների անվտանգության ստանդարտը պահանջում է պարբերաբար իրականացնել խոցելիության թեստավորում, ինչպես նաև համակարգում փոփոխություններ կատարելուց հետո։ Խոցելիության թեստավորումը կարող է նաև նպաստել ռիսկերի գնահատմանը, ինչպես նշված է NIST SP 800-53 ստանդարտում։

Խոցելիության թեստավորողը միջին մակարդակի մասնագետ է անվտանգության ոլորտում։ Նա տիրապետում է տեղեկատվական անվտանգությանը և օգտագործում է տարբեր ծրագրավորման լեզուներ, ինչպիսիք են Java-ն և Pytho-ը։ Նրան անհրաժեշտ է հասկանալ հարձակման կոդի մեխանիզմը, քանի որ մշակման սկզբունքների սխալ հասկացությունը կարող է խնդիրներ առաջացնել։

Վերջերս, 2023 թվականին, Scattered Spiders խումբը MGM կազինոյի նկատմամբ գործադրած ներխուժման ժամանակ օգտագործել է «Flipper» անվամբ սովորական խոցելիության թեստավորման գործիքը՝ ցույց տալով որոշ գործիքների բազմակողմանիությունն ու հզորությունը։

## Բաց և փակ համակարգեր
Խոցելիության ստուգման հիմքում կարող է ընկած լինել մի քանի մեթոդներ։ Հիմնական տարբերությունը կայանում է ստուգվող համակարգում առկա տեղեկությունը։ Փակ համակարգերի ստուգման ընթացքում մասնագետը չի ունենում տեղեկություն թիրախի մասին։ Այս տիպի հարձակումների սկզբնական առաջադրանքը, կայանում է նրանում, որ անհրաժեշտ է գտնել ընդհանուր տեղեկություն թիրախի և նրա կառուցվածքի մասին։ Բացի փակ համակարգերից գոյություն ունեն բաց (հասանելի է ընդհանուր տեղեկություն թիրախի մասին) և կիսափակ (հասանելի է լինում թիրախի մասին տեղեկությունների միայն կեսը)։

## Նպատակային համակարգեր
Նպատակային համակարգերի կատեգորիային են պատկանում համակարգչային այն համակարգերը, որոնք միացված են Համացանցին։ Խոցելիության ստուգումը պետք է իրականացվի նպատակային համակարգի մեկնարկից առաջ։

## Ստանդարտացում
Կան մի քանի ստանդարտ ֆրեյմվորքեր և մեթոդաբանություններ ներթափանցման թեստավորումների անցկացման համար: Դրանք են Բաց կոդով անվտանգության թեստավորման մեթոդաբանության ուղեցույցը (OSSTMM), Ներթափանցման թեստավորման ստանդարտը (PTES), NIST-ի հատուկ հրատարակություն 800-115, Տեղեկատվական համակարգերի անվտանգության գնահատման համակարգը (ISSAF) և OWASP թեստավորման ուղեցույցը: CREST-ը, որը տեխնիկական կիբեռանվտանգության ոլորտում ոչ առևտրային մասնագիտական կազմակերպություն է, տրամադրում է իր CREST Defensible Penetration Test ստանդարտը, որը ծառայում է որպես ներթափանցման թեստերի անցկացման առևտրային հիմնավորված ստուգումների ուղեցույց:

132-45A Խոցելիության թեստավորումը անվտանգության թեստավորում է, որի ընթացքում ռիսկերի գնահատման մասնագետները իրական հարձակումներ են նմանակում՝ հայտնելու համար հավելվածի, համակարգի կամ ցանցի անվտանգության ֆունկցիաների շրջանցման ճանապարհները։ HACS-ի խոցելիության թեստավորման ծառայությունները սովորաբար ռազմավարական կերպով ստուգում են կազմակերպության կողմից ակտիվների և տվյալների պաշտպանության համար կիրառվող կանխարգելիչ և հետաքննական անվտանգության միջոցառումների արդյունավետությունը։ Այս ծառայության շրջանակներում սերտիֆիկացված էթիկական հաքերները սովորաբար իրականացում են հարձակումների նմանակումը որևէ համակարգի, համակարգերի, հավելվածների կամ այլ թիրախի նկատմամբ՝ հայտնաբերելով անվտանգության թույլ կողմերը։ Թեստավորումից հետո նրանք սովորաբար փաստաթղթավորվում են խոցելիությունները և նկարագրում, թե որ պաշտպանությունները արդյունավետ են, և որոնք կարող են շրջանցվել կամ օգտագործվել։

## Ներթափանցման թեստավորման փուլեր
Ներթափանցման թեստավորման գործընթացը կարելի է պարզեցնել հետևյալ հինգ փուլերի:
#Հետախուզություն: թիրախային համակարգի մասին կարևոր տեղեկատվության հավաքագրում: Այս տեղեկատվությունը կարելի է օգտագործել թիրախային համակարգի վրա ավելի արդյունավետ հարձակում իրականացնելու համար: Օրինակ, բաց կոդով որոնման շարժիչները կարելի է օգտագործել սոցիալական ինժեներիայի միջոցով իրականացվող հարձակումներում օգտագործվող տվյալների որոնման համար:
#Սկանավորում: տեխնիկական միջոցների օգտագործում՝ համակարգի մասին լրացուցիչ տվյալներ ստանալու համար: Օրինակ, Nmap-ը կարելի է օգտագործել բաց պորտերի սկանավորման համար:
#Մուտքի ձեռքբերում: հետախուզության և սկանավորման փուլերում հավաքած տվյալների միջոցով իրականացնողը կարող է օգտագործել օգտակար բեռը՝ թիրախային համակարգի շահագործման համար:
#Մուտքի պահպանում: մուտքի պահպանումը պահանջում է գործողություններ, որոնք թույլ են տալիս մշտապես ներս գտնվել թիրախային միջավայրում և հավաքագրել հնարավորինս ավելի շատ տվյալներ:
#Հետքերի թաքցում: իրականացնողը պետք է ոչնչացնի զոհի համակարգի ճեղքման հետքերը, բոլոր հավաքած տվյալները, տեղեկամատյան գրառումները, որպեսզի անանուն մնա:

Երբ իրականացնողը օգտվում է մեկ խոցելիությունից, նա կարող է մուտք գործել այլ համակարգեր, և գործընթացը կկրկնվի՝ նա կփնտրի նոր խոցելիություններ և կփորձի դրանք շահագործել:

## Տես նաև
* Metasploit
* OpenVAS
* Nmap

## Ծանոթագրություններ

Կատեգորիա:Աուդիտ
Կատեգորիա:Համակարգչային ցանցեր
Կատեգորիա:Տեղեկատվական անվտանգություն
Կատեգորիա:Տեղեկատվական տեխնոլոգիաներ